Skopje, 2016. gada 15. aprīlis

**Eiropas Savienības atbalsts Tiesiskuma stiprināšanā**

**2016. gada 15. aprīlī plkst. 11.00 Eiropas Savienības informācijas centrā notiks Eiropas Savienības finansētā Twinning projekta “Tiesiskuma stiprināšana” atklāšanas pasākums (kick-off event).**

**Projektu īsteno Latvijas Republikas Tieslietu ministrija un Horvātijas Republikas Tieslietu ministrija, sadarbojoties ar Saņēmējvalsts Tieslietu ministriju, Eiropas Cilvēktiesību tiesas pārstāvniecības biroju Saņēmējvalstī un Tiesnešu un prokuroru mācību centru.**

**Pasākumā uzrunas teiks:**

**Eiropas Savienības delegācijas Sadarbības vadītājs Martins Klaucke (Martin Klaucke);**

**Saņēmējvalsts Tieslietu ministrs Valdets Kaferi (Valdet Xhaferi);**

**Latvijas Republikas Tieslietu ministrs Dzintars Rasnačs;**

**Horvātijas Republikas Tieslietu ministrs Ante Špirļe (Ante Šprlje).**

Projekta mērķis ir atbalstīt tieslietu nozares institūciju tiesiskuma konsolidāciju, stiprinot institūciju kapacitāti un saskaņojot nacionālos tiesību aktus ar ES *acquis* un galvenajiem Eiropas Padomes cilvēktiesību instrumentiem.

Projekta ietvaros plānots strādāt pie trīs svarīgām komponentēm:

1. Stiprināt Saņēmējvalsts Tieslietu ministrijas kapacitāti, lai nodrošinātu pirms/pēc ES pievienošanās procesa funkciju izpildi, kā arī izstrādāt tiesību aktu piekļuves IT risinājumus.
2. Uzlabot attiecīgās tieslietu nozares darbinieku zināšanas un kapacitāti par ES *acquis* un citiem starptautiskiem standartiem tieslietās, veicinot to transponēšanu valsts tiesību aktos.
3. Uzlabot zināšanas un spējas attiecīgās tieslietu nozares dalībniekiem par Eiropas Cilvēktiesību konvencijas tiesībām, kā arī stiprināt Eiropas Cilvēktiesību tiesas spriedumu izpildes sistēmu.

Projektu finansē Eiropas Komisija. Projekta kopējais finansējums ir EUR 1 000 000. Projekta īstenošanas laiks ir 21 mēnesis (no 2015. gada 20. decembra līdz 2017. gada 19. septembrim).

*Plašāku informāciju saistībā ar projekta atklāšanas pasākumu sniegs:*

*Preses informācijas darbinieks Konstantins Jovanovskis*

*Tālr: +389 (0)2 3248 500;*

*E-pasts:* *konstantin.jovanovski@ec.europa.eu*